डी कंपनी केस के मुख्य आरोपी आरिफ अबुबकर शेख के घर कुर्की, NIA का एक्शन
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  पंजाब के लुधियाना के यूनी स्टार नाम की प्लास्टिक फैक्ट्री में आग लग गई। मौके पर फायर ब्रिगेड की 7 गाड़ियां आग बुझाने की कोशिश कर रही हैं।
राष्ट्रीय जांच एजेंसी (NIA) ने सोमवार को डी कंपनी मामले में मुख्य आरोपी आरिफ अबुबकर शेख के मीरा रोड स्थित उसके घर में कुर्की की कार्रवाई की। आरिफ के खिलाफ UAPA के तहत ये कार्रवाई की गई। आरिफ अंडरवर्ल्ड डॉन छोटा शकील की पत्नी का भाई और गैंग का रसूखदार मेंबर माना जाता है।
आज की अन्य प्रमुख खबरें...
तमिलनाडु सरकार में मंत्री सेंथिल बालाजी को अस्पताल से जेल शिफ्ट किया गया, पिछले महीने हुई थी गिरफ्तारी
पिछले महीने ED ने मंत्री तमिलनाडु सरकार में मंत्री सेंथिल बालाजी को गिरफ्तार किया था और यहां के कोर्ट ने उन्हें 26 जुलाई तक न्यायिक हिरासत में भेज दिया था। गिरफ्तारी के बाद बालाजी को अस्पताल में भर्ती कराया गया। हाल में यहां एक निजी अस्पताल में उनकी कोरोनरी बाईपास सर्जरी हुई थी। मंत्री को पुलिस सुरक्षा के बीच सोमवार को सरकारी एम्बुलेंस से अस्पताल से पुझल जेल ले जाया गया।
अमित शाह कल सहारा रिफंड पोर्टल लॉन्च करेंगे, इसके जरिए इन्वेस्टर्स के पैसे लौटाए जाएंगे
केंद्रीय गृह और सहकारिता मंत्री अमित शाह 18 जुलाई को सुबह 11:00 बजे 'सहारा रिफंड पोर्टल' लॉन्च करेंगे। इस पोर्टल के जरिए सहारा के उन निवेशकों के पैसे वापस दिए जाएंगे। जिनके इन्वेस्टमेंट की मेच्योरिटी हो चुकी है। किस तरह से निवेशकों को उनके पैसे वापस लौटाए जाएंगे, इस बारे में इस पोर्टल पर पूरी जानकारी होगी।
यह पोर्टल सहारा इंडिया के उन करोड़ों इन्वेस्टर्स के पैसों की पूरी वापसी सुनिश्चित करेगा, जो सालों से पैसों की वापसी की उम्मीद लगाए बैठे थे। दरअसल, देशभर के लाखों निवेशकों के करोड़ों रुपए सहारा इंडिया में फंसे हुए हैं। लोग अपने निवेश की रकम की वापसी का इंतजार कर रहे हैं।
जम्मू-कश्मीर के पुंछ में आतंकवादियों और सुरक्षा बलों के बीच मुठभेड़ शुरू
जम्मू-कश्मीर के सीमावर्ती जिले पुंछ में सोमवार को तलाशी अभियान के दौरान आतंकवादियों और सुरक्षा बलों के बीच मुठभेड़ हो गई। सेना के जवानों और जम्मू-कश्मीर पुलिस के विशेष अभियान समूह ने छिपे हुए आतंकवादियों का पता लगाने के लिए सुरनकोट तहसील के सिंदाराह और मैदाना में एक संयुक्त तलाशी अभियान शुरू किया था। इसी दौरान मुठभेड़ शुरू हो गई।
इजिप्ट में 5 मंजिला इमारत ढही, 9 लोगों की मौत, रेस्क्यू ऑपरेशन में कई लोगों को बचाया
इजिप्ट की राजधानी काहिरा में सोमवार को 5 मंजिला इमारत ढह गई। इसमें 9 लोगों की मौत हो गई और करीब 27 लोग घायल हैं। यहां रेस्क्यू ऑपरेशन में कई लोगों को बचा लिया गया। न्यूज एजेंसी के मुताबिक- इजिप्ट में इमारतें ढहने की घटनाएं गिरने की कई घटनाएं सामने आती हैं। इसकी वजह खराब कंस्ट्रक्शन क्वॉलिटी और मेंटेनेंस है। लोकल मीडिया की रिपोर्ट्स के मुताबिक- मलबे में कई लोगों के दबे होने की आशंका है।
जम्मू-कश्मीर के पुंछ जिले में मिलिट्री कैम्प के अंदर सैनिक की रहस्यमय मौत, जांच जारी
जम्मू-कश्मीर के पुंछ जिले में मिलिट्री कैम्प के अंदर सोमवार को एक सैनिक मृत पाया गया। सेना के अधिकारी ने कहा कि मौत नायक वरिंदर सिंग को जब साथियों ने ने ड्यूटी के लिए कॉल किया तो उसने कोई जवाब नहीं दिया। साथी उसके पास पहुंचे और उसे अस्पताल लाया गया। जहां डॉक्टर्स ने उसे मृत घोषित कर दिया। पुलिस अब मामले की जांच कर रही है।
कंझावला हिट एंड रन केस में कोर्ट ने फैसला रखा सुरक्षित, 7 आरोपियों के खिलाफ 800 पेज की चार्जशीट की गई थी दर्ज
दिल्ली के कंझावला हिट एंड रन केस में सोमवार को कोर्ट ने फैसला सुरक्षित रख लिया। पुलिस ने 7 आरोपियों के खिलाफ 800 पेज की चार्जशीट दाखिल की थी। 31 दिसंबर की रात में कार सवार पांच युवकों ने 20 साल की अंजलि की गाड़ी को टक्कर मारी थी। इसके बाद अंजलि उनकी कार के नीचे चली गई थी। वे उसे 12 किमी तक घसीटते रहे थे। पुलिस के मुताबिक युवती की मौके पर मौत हो गई थी। हादसे के बाद आरोपी कार लेकर भाग निकले थे।
असम की वाइल्ड लाइफ सेंक्चुरी में अतिक्रमणकारियों और फॉरेस्ट गार्ड्स में झड़प, एक की मौत, 5 घायल
असम के सोनितपुर जिले के बुरहाचपोरी वन्यजीव अभयारण्य में सोमवार को कथित अतिक्रमणकारियों और वन रक्षकों के बीच झड़प हो गई। अधिकारियों ने कहा कि झड़प में एक व्यक्ति की मौत हो गई और पांच अन्य घायल हो गए।
एअर इंडिया के प्लेन में पैसेंजर के मोबाइल फोन की बैटरी में ब्लास्ट, उदयपुर में इमरजेंसी लैंडिंग करानी पड़ी
राजस्थान के उदयपुर में सोमवार को एअर इंडिया के विमान में पैसेंजर के मोबाइल फोन की बैटरी में ब्लास्ट हो गया। इससे पैसेंजर्स में अफरा-तफरी मच गई। इसके चलते विमान की इमरजेंसी लैंडिंग करवानी पड़ी। तकनीकी जांच के बाद विमान को दिल्ली रवाना किया गया।
चंद्रयान-3 एक और ऑर्बिट ऊपर गया; अगली तीन कोशिशों में चांद की कक्षा में पहुंच जाएगा
आंध्र प्रदेश के श्रीहरिकोटा से 14 जुलाई को लॉन्च किए गए चंद्रयान-3 की दूसरी ऑर्बिट राइजिंग सोमवार दोपहर सफलतापूर्वक की गई। अब चंद्रयान पृथ्वी से सबसे दूर 41,603 किमी और सबसे पास 226 किमी की कक्षा में घूमेगा। इसके पहले पहली ऑर्बिट राइजिंग के बाद अंतरिक्ष यान पृथ्वी से सबसे दूर 41,762 किमी और सबसे पास 173 किमी की कक्षा में घूम रहा था।
एस जयशंकर और डेरेक ओ ब्रॉयन समेत 11 राज्यसभा उम्मीदवार निर्विरोध चुने गए
राज्‍यसभा की 11 सीटों के लिए 24 जुलाई को वोटिंग होनी है। एस जयशंकर और डेरेक ओ ब्रॉयन समेत 11 उम्मीदवारों को निर्विरोध चुने गए। चुनाव पश्चिम बंगाल में छह, गुजरात की तीन और गोवा की एक सीट पर हो रहे हैं।
11 सीटों में से TMC के छह और BJP के पांच उम्मीदवार हैं। इसके साथ ही राज्यसभा में BJP की एक सीट बढ़ जाएगी। अब बीजेपी की राज्यसभा में 93 सीटें हो जाएंगी।
सपा नेता दारा सिंह चौहान BJP में शामिल, 2022 में BJP छोड़ सपा में गए थे
पूर्व विधायक और सपा नेता दारा सिंह चौहान सोमवार को BJP में शामिल हो गए। उत्तर प्रदेश के मऊ जिले की घोसी सीट से समाजवादी पार्टी के विधायक दारा सिंह चौहान ने शनिवार को विधानसभा की सदस्यता से त्यागपत्र दे दिया था। इसके बाद वह गृह मंत्री अमित शाह से मिले थे।
चौहान भाजपा की पिछली सरकार (2017-2022) में मंत्री थे, लेकिन 2022 के विधानसभा चुनाव से पहले वह सपा में शामिल हो गए। दारा सिंह चौहान पिछडे वर्ग के (OBC) नेता हैं।
PM मोदी 18 जुलाई को पोर्टब्लेयर एयरपोर्ट के नए टर्मिनल का इनॉगरेशन करेंगे
18 जुलाई को PM नरेंद्र मोदी पोर्टब्लेयर के वीरसावरकर इंटरनेशनल एयरपोर्ट के नए टर्मिनल का उद्घाटन करेंगे। लगभग 710 करोड़ रुपये की लागत से बनी नई इंटीग्रेटेड टर्मिनल बिल्डिंग 40,800 वर्गमीटर क्षेत्र में बनी है। एयरपोर्ट पर अब एक साथ 10 विमानों को पार्क किया जा सकेगा।
पुंछ में सेना-पुलिस ने जॉइंट ऑपरेशन में दो घुसपैठियों को मार गिराया, आतंकियों से जुड़े 3 सरकारी कर्मचारी सस्पेंड
भारतीय सेना और जम्मू-कश्मीर पुलिस ने जाइंट ऑपरेशन में दो घुसपैठियों को मार गिराया गया। आज सुबह जम्मू-कश्मीर के पुंछ में सोमवार सुबह बॉर्डर के करीब संदिग्ध गतिविधि नोटिस की गई थी। जिसके बाद सर्च ऑपरेशन चलाया गया।
वहीं जम्मू-कश्मीर प्रशासन ने तीन सरकारी कर्मचारियों को नौकरी से निकाल दिया है। तीनों पर आरोप है कि वे पाकिस्तान के आंतकी संगठनों के लिए काम करते थे और आतंकियों को लॉजिस्टिक्स सप्लाई करते थे। वे आतंकी सोच को बढ़ावा देने, टेरर फंडिंग जुटाने का भी काम करते थे।
पंजाब में यूनी स्टार प्लास्टिक फैक्ट्री में लगी आग, फायर ब्रिगेड की 7 गाड़ियां पहुंचीं
पंजाब के लुधियाना के यूनी स्टार नाम की प्लास्टिक फैक्ट्री में आग लग गई। मौके पर फायर ब्रिगेड की 7 गाड़ियां आग बुझाने की कोशिश कर रही हैं। अभी तक किसी के हताहत होने की सूचना नहीं है।
14 दिन के अंदर के टैक्स रिटर्न फाइल करें, अंतिम तारीख 31 जुलाई तक ही 
इनकम टैक्स रिटर्न फाइल करने की अंतिम तारीख 31 जुलाई है और इसे आगे नहीं बढ़ाया जाएगा। वित्त सचिव संजय मल्होत्रा ने कहा कि तारीख बढ़ाने की कोई योजना नहीं है। 11 जुलाई तक 2 करोड़ से ज्यादा लोग ITR फाइल कर चुके हैं। पिछले साल 20 जुलाई तक इतने लोगों ने रिटर्न फाइल किया था।
जम्मू में 15 दिन में 2 लाख श्रद्धालुओं ने किए बाबा बर्फानी के दर्शन 
एक जुलाई से शुरू हुई अमरनाथ यात्रा के पहले पंद्रह दिनों में 2 लाख श्रद्धालुओं ने बाबा बर्फानी के दर्शन कर लिए हैं। शनिवार को 21, 401 श्रद्धालुओं ने दर्शन किए। अब तक कुल 2,08,415 श्रद्धालुओं ने दर्शन किए हैं। शनिवार को दर्शन करने वालों में 15,510 पुरुष, 5034 महिलाएं शामिल हैं।
मेघालय के पश्चिमी खासी हिल्स में भूकंप का झटका, तीव्रता 4.2 रही
मेघालय के पश्चिमी खासी हिल्स में रविवार को भूकंप आया। नेशनल सेंटर फॉर सीस्मोलॉजी (NCS) ने बताया कि भूकंप शाम 7:53 पर आया। रिक्टर पैमाने पर भूकंप की तीव्रता 4.2 आंकी गई। भूकंप का केंद्र खासी हिल्स में 10 किलोमीटर की गहराई में था। अभी तक किसी के हताहत होने कोई रिपोर्ट नहीं है।